มาร์มาเลดบอย

มาร์มาเลดบอย (; โรมาจิ: "Mamarēdo Bōi ทับศัพท์จาก Marmalade Boy") เป็น การ์ตูนญี่ปุ่น แนวรักกุ๊กกิ๊กของวัยรุ่น ผลงานของ โยชิซึมิ วาตารุ เคยลงตีพิมพ์ในนิตยสารการ์ตูนผู้หญิง ริบบอน ของสำนักพิมพ์ชูเอฉะ ส่วนฉบับรวมเล่มมีทั้งหมด 8 เล่มจบ ต่อมาได้ถูกสร้างเป็นอนิเมะ โดยบริษัทโตเอแอนิเมชัน ทั้งฉบับโทรทัศน์ และฉบับภาพยนตร์สำหรับออกฉายในเทศกาลโตเออนิเมะแฟร์
นอกจากเป็นอนิเมะแล้ว มาร์มาเลดบอย ยังถูกทางไต้หวันติดต่อขอซื้อลิขสิทธิ์ไปสร้างเป็นละครโทรทัศน์ด้วย โดยดารานำแสดงคือ จูเสี้ยวเทียน หรือ เคน F4 และ หวงซูอี้ ซึ่งต่อมาทางสถานีโทรทัศน์ช่อง 3 ก็ได้นำเข้ามาฉายในประเทศไทย เมื่อราวๆ ปี พ.ศ. 2546 โดยใช้ชื่อเรื่องภาษาไทยว่า "หนุ่มรักรสส้ม"
เรื่องย่อ.
โคอิชิคาวะ มิกิ นักเรียนสาวชั้น ม.ปลาย ที่ใช้ชีวิตร่วมกับครอบครัวอันอบอุ่นอย่างมีความสุขมาตลอด อยู่มาวันหนึ่งก็ต้องตกใจสุดขีด เมื่อพ่อกับแม่ของเธอบอกว่าได้พบรักใหม่ที่ฮาวาย ทั้งคู่จึงตกลงใจที่จะหย่ากัน โดยแม่จะแต่งงานใหม่กับคุณมัตสึอุระ ส่วนพ่อก็จะแต่งงานใหม่กับคุณนายมัตสึอุระ ว่าง่ายๆก็คือสลับคู่แต่งงานกัน แน่นอนว่ามิกิพยายามคัดค้านอย่างสุดชีวิต โดยบอกว่าไม่อยากจากฝ่ายใดฝ่ายหนึ่งไป ไม่ว่าจะฝ่ายพ่อหรือฝ่ายแม่ก็ตาม เมื่อลูกสาวพูดดังนั้น พ่อแม่ทั้ง 4 คนจึงตัดสินใจที่จะมาใช้ชีวิตอยู่ร่วมชายคาบ้านหลังเดียวกัน ทำให้มิกิหมดสิทธิ์ที่จะคัดค้าน และต้องยอมใช้ชีวิตอยู่ร่วมกับพ่อแม่ทั้ง 4 รวมทั้ง ยู ลูกชายคนเดียวของครอบครัวมัตสึอุระอย่างช่วยไม่ได้ แรกๆ มิกิก็ไม่ค่อยชอบหน้ายูเท่าไหร่นัก แต่เมื่อวันเวลาผ่านไป ความรู้สึกของมิกิก็ค่อยๆเริ่มเปลี่ยนแปลงไปทีละน้อยจนกลายเป็นรักยูขึ้นมา สุดท้ายแล้วความรักของมิกิจะลงเอยเช่นไร
อนิเมะ.
มาร์มาเลดบอย ฉบับอนิเมะ ออกอากาศทุกเช้าวันอาทิตย์ เวลา 8.30 - 9.00 น. (ตามเวลาประเทศญี่ปุ่น) ทางสถานีอาซาฮี บรอดแคสต์ คอร์เปอเรชัน (ABC) / ทีวีอาซาฮี ตั้งแต่วันที่ 13 มีนาคม พ.ศ. 2537 ถึง 3 กันยายน พ.ศ. 2538 รวมความยาวทั้งสิ้น 76 ตอน โดยจะมีเนื้อเรื่องบางส่วนแตกต่างไปจากฉบับหนังสือการ์ตูน และมีตัวละครออริจินัลที่ปรากฏเฉพาะในฉบับอนิเมะเพิ่มขึ้นมาหลายคน อย่างไรก็ตาม ถึงแม้ว่า มาร์มาเลดบอย ฉบับอนิเมะ จะได้รับความนิยมอย่างสูง แต่ก็มีผู้ปกครองหลายคนได้ตำหนิถึงเนื้อหาบางส่วนของเรื่องว่าไม่เหมาะสมที่จะฉายในช่วงเช้าวันอาทิตย์ เนื่องจากเป็นช่วงเวลาที่มีเด็กเล็กๆ นั่งรับชมอยู่หน้าจอโทรทัศน์เป็นจำนวนมาก
ตัวเอกของเรื่อง อายุ 16 ปี อยู่ชั้น ม.5 สังกัดชมรมเทนนิส มีนิสัยร่าเริงแจ่มใส ตรงไปตรงมา เป็นที่รักของเพื่อนๆทุกคน ปัจจุบันอาศัยอยู่บ้านเดียวกับยู เนื่องจากพ่อแม่ของทั้ง 2 คน สลับคู่แต่งงานกัน (CV:โคดะ มาริโกะ)
ลูกชายคนเดียวของครอบครัวมัตสึอุระที่มาอยู่ร่วมบ้านเดียวกับมิกิ เป็นผู้ชายที่เรียกได้ว่าค่อนข้างสมบูรณ์แบบ ทั้งรูปหล่อ เรียนดี กีฬาเก่ง ทำอาหารก็ใช้ได้ แต่ไม่ค่อยเปิดเผยความรู้สึก และดูเหมือนจะมีความลับบางอย่างซ่อนอยู่ภายในใจ สมัย ม.ต้น เคยอยู่ชมรมเทนนิส แต่ปัจจุบันไม่ได้สังกัดชมรมใดๆ (CV:โอคิอายุ เรียวทาโร่)
หนุ่มเลือดร้อนผู้เป็นทั้งเพื่อนร่วมชั้นและเพื่อนร่วมชมรมเทนนิสของมิกิ มีนิสัยคล้ายกับมิกิตรงที่เป็นคนเปิดเผยและตรงไปตรงมา สมัยอยู่ ม.ต้นเคยทำร้ายจิตใจมิกิโดยไม่ได้ตั้งใจ เลยรู้สึกผิดและอยากจะปรับความเข้าใจกับมิกิมาตลอด เพราะในใจของเขายังคงชอบมิกิอยู่เสมอ (CV:คาเนมารุ จุนอิจิ)
คุณหนูในตระกูลผู้ร่ำรวยที่ทั้งสวยสง่าและหัวดี เป็นเพื่อนสนิทกับมิกิมาตั้งแต่สมัย ม.ต้น ตอนอยู่ ม.3 ได้สารภาพรักกับอาจารย์นามูระ และจากนั้นก็แอบคบกับอาจารย์มาตลอด (CV:ยามาซากิ วาคานะ)
แฟนเก่าของยูเมื่อสมัย ม.ต้น ปัจจุบันอยู่ชั้น ม.5 สังกัดชมรมกรีฑา โรงเรียนซาคากิ แม้ว่าตอนอยู่ ม.ต้น จะเคยคบกับยูแค่ 3 เดือน แต่ความรู้สึกดีๆที่มีต่อยูก็ไม่เคยเปลี่ยนแปลง ด้วยเหตุนี้จึงพยายามเข้าใกล้ชิดเพื่อหาทางทำลายความสัมพันธ์ของยูกับมิกิ (CV:ฮิซาคาวะ อายะ)
ลูกพี่ลูกน้องของงินตะ อยู่ชมรมเทนนิส โรงเรียนเดียวกับอาริมิ ชอบอาริมิอย่างเปิดเผยมาตั้งแต่สมัยอยู่ชั้นประถม แต่ไม่เคยได้รับความสนใจจากอาริมิเลย ไม่ค่อยชอบหน้ายูเท่าไหร่นัก เพราะนอกจากจะเป็นศัตรูหัวใจตัวฉกาจแล้ว ยังเป็นคู่แข่งเทนนิสฝีมือฉกาจอีกด้วย (CV:ทานากะ คาซึนาริ)
ประธานนักเรียนของโรงเรียนมิกิ อยู่ชั้น ม.6 ชอบเมโกะและคอยตามตื๊อเมโกะอยู่ตลอดเวลาโดยไม่สนว่าสาวเจ้าจะคิดอย่างไรกับตน นอกจากนี้ยังมีความสนิทสนมกับยูมากจนทำให้หลายๆคนเกิดความสงสัย (CV:โอตะ ชินอิจิโร่)
ลูกพี่ลูกน้องของซาโตชิ เป็นนางแบบวัยรุ่น อยู่ชั้น ม.2 ได้รู้จักกับยูจากการถ่ายโฆษณาร่วมกัน และหลังจากนั้นก็สนอกสนใจในความหล่อของยูมาตลอด เนื่องจากเป็นคนที่ชอบของสวยๆงามๆ เมื่อรู้ว่ายูเป็นแฟนกับมิกิ จึงรู้สึกไม่พอใจ เพราะคิดว่ามิกินั้นไม่เหมาะสมกับยูเอาเสียเลย (CV:ทันเกะ ซากุระ)
ทำงานพิเศษอยู่ที่เดียวกับมิกิ มีฝีมือการเล่นเปียโนอยู่ในระดับอัจฉริยะ แต่เนื่องจากมีปัญหากับครอบครัว เขาจึงไม่ต้องการที่จะเล่นเปียโนอีก และหนีออกจากบ้านมา (CV:อิชิดะ อากิระ)
พ่อของมิกิ ทำงานธนาคาร (CV:ทานากะ ฮิเดยูกิ)
แม่ของมิกิ นามสกุลเดิมคือ โคอิชิคาวะ (CV:คาวาสุมิ โยโกะ)
พ่อของยู ทำงานอยู่ในบริษัทธุรกิจแห่งหนึ่ง (CV:ชิมาดะ บิน)
แม่ของยู นามสกุลเดิมคือ มัตสึอุระ (CV:เอโมริ ฮิโรโกะ)
อาจารย์ภาษาอังกฤษ เป็นอาจารย์ที่ปรึกษาของห้องมิกิ และเป็นที่ปรึกษาของชมรมเทนนิสชายด้วย โดนเหล่าลูกศิษย์ตั้งชื่อเล่นให้ว่า นัตจัง แอบรักอยู่กับเมโกะ แต่เมื่อความสัมพันธ์ระหว่างเขากับเมโกะถูกเปิดเผย เขาจึงต้องลาออกจากโรงเรียน (CV:ฟุรุยะ โทรุ)
เจ้าของร้านขายเสื้อผ้าเก่า จังค์ จังเกิ้ล (Junk Jungle) ที่ยูทำงานพิเศษอยู่ เป็นเพื่อนกับนามูระและโมโมอิมาตั้งแต่สมัย ม.ปลาย (CV:ยามางุจิ เคน)
เป็นอาจารย์ที่โรงเรียนของมิกิ เมื่อนามูระลาออกไป เธอจึงเข้ามาเป็นอาจารย์ที่ปรึกษาของห้องมิกิแทน เป็นเพื่อนกับนามูระมาตั้งแต่สมัย ม.ปลาย จริงๆแล้วแอบชอบนามูระ แต่ไม่กล้าบอก เลยได้แต่คบกันในฐานะเพื่อนตลอดมา (CV:อุราวะ เมงุมิ)
เพื่อนสมัยเด็กของยู เป็นคนที่รู้เรื่องราวในอดีตของยู มีร่างกายอ่อนแอมาตั้งแต่เกิด (CV:อิโนอุเอะ คิคุโกะ)
เป็นชาวอเมริกันที่มาเรียนต่อที่โรงเรียนของมิกิ และได้เลือกที่จะมาโฮมสเตย์ที่บ้านของมิกิ โดยไม่มีใครรู้เหตุผล (CV:มิโดริคาวะ ฮิคารุ)
คอยตามตื๊อยูอย่างออกหน้าออกตา แม้จะไม่ได้รับความสนใจ แต่แค่ทำให้มิกิหัวปั่นได้ก็พอใจแล้ว (CV:โคยามะ ยูกะ)
พี่ชายของไมเคิล เป็นหนุ่มนักกีฬาผู้มากความสามารถ แอบชอบจินนี่อยู่ แต่ไม่มีวี่แววว่าคุณเธอจะหันมาสนใจตนเองเลย (CV:โมริคาวะ โทชิยูกิ)
มีชื่อเล่นว่า วิล เป็นรูมเมทของยู สมัยที่ยูอยู่นิวยอร์ก ชอบดูดาวมาก แต่เหมือนจะมีข่าวลือว่าเป็นเกย์ (CV:ฮิยามะ โนบุยูกิ)
รูมเมทของจินนี่ ดูเหมือนจะสนใจไบรอันอยู่ (CV:นิอิยามะ ชิโฮะ)
คำร้อง: ยูซึกิ มิยู / ทำนอง-เรียบเรียง: ฮามาดะ ริเอะ / ขับร้อง: ฮามาดะ ริเอะ
คำร้อง: ยูซึกิ มิยู / ทำนอง: อิเคะ ทาเคชิ / เรียบเรียง: โทซึกะ โอซามุ / ขับร้อง: ฟุจิวาระ มิโฮะ
คำร้อง: ริสึโนกะ เรโอะ / ทำนอง: TSUKASA / เรียบเรียง: เซกิเนะ อันริ / ขับร้อง: มิซึชิมะ ยาสุฮิโระ
คำร้อง: ยูซึกิ มิยู / ทำนอง: อาเบะ ชิน / เรียบเรียง: ยามาคาวะ เอสึโกะ / ขับร้อง: อิจิคาวะ โยโกะ
คำร้อง: ยูซึกิ มิยู / ทำนอง: อิเคะ ทาเคชิ / เรียบเรียง: โทซึกะ โอซามุ / ขับร้อง: โคดะ มาริโกะ
คำร้อง: ยูซึกิ มิยู / ทำนอง: อิเคะ ทาเคชิ / เรียบเรียง: โทซึกะ โอซามุ / ขับร้อง: โคดะ มาริโกะ
คำร้อง: ยูซึกิ มิยู / ทำนอง: อิเคะ ทาเคชิ / เรียบเรียง: โอคุ เคอิจิ / ขับร้อง: โคดะ มาริโกะ